सतगुरु हमें देना सहारा...से गंूज उठा राम मंदिर
डेराबाबारुद्रानंद सेवक मंडल शिमला की ओर से रविवार को श्रीराम मंदिर में मासिक सत्संग संकीर्तन का आयोजन किया गया। श्रद्धालुओं ने गणेश बंदना से कार्यक्रम का आगाज किया गया। इसके बाद गुरु महाराज तुम्हारे चरणों में हम नित उठ शीश झुकाते है, सतगुरु हमें देना सहारा कहीं छूट जाए दामन तुम्हारा, हमारे श्री गुरु महाराज हमें किस बात की चिंता आदि भजनों की प्रस्तुतियों से मंत्रमुग्ध किया। डेरा बाबा रुद्रानंद सेवक मंडल के महासचिव अरविंद शर्मा ने श्रद्धालुओं को ऊना आश्रम में महाराज के आगामी होने वाले कार्यक्रमों की रूप रेखा के बारे में अवगत करवाया। उन्होंने कहा कि श्री श्री 1008 सुग्रीवा नंद महाराज का आगमन शिमला में पांच मई से लेकर सात मई तक होगा। महाराज द्वारा शिमला श्रीराम मंदिर में मानव जीवन में सत्संग के महत्व के विषय पर अमृतमय प्रवचन करेंगे। इसकी विस्तृत जानकारी श्रद्धालुओं को दी। इस दौरान महाराज के शिष्य तीन दिवसीय गुरु आगमन के आने को लेकर उत्साहित दिखे। अरविंद शर्मा ने कहा हर रविवार को शिमला के अन्य जगह में कार्यक्रम आयोजित किए जाएंगे और महाराज के आगमन की सूचना दी जाएगी। उन्होंने कहा कि बैसाखी का पर्व हरिद्वार में 7 अप्रैल से 14 अप्रैल तक श्री मद भागवत गीता आदि पर प्रवचन महाराज करेंगे। शिमला मंडल के जो भी भक्त जाना चाहते है वहां भाग ले सकते है। इस मौके ठियोग के राकेश धीमान शिमला से मंडल के सचिव राकेश पराशर, ब्रिंद्र शर्मा, विनोद शामा, राकेश धीमान, अशोक मिन्हास, राजकुमार मनन, अशोक सोहल, बीएम सूद, प्रदीप, यशपाल, योगराज, विपिन, रमेश पराशर, दिनेश लट्ठ,जीएस कुटलैहरिया, ज्ञान शर्मा, मनोहर आिद मौजूद थे।
hin_Deva hin_Deva